
Kapittel 1

Jeg ble født i juni 1932, og derfor var jeg nesten 8 år da krigen kom til Norge i april 1940.

Våre politikere på Stortinget ville ikke ha krig. Og det kan jeg godt forstå. Men å stikke hodet i sanden for å forsøke å unngå krigen fører kanskje ikke alltid til det ønskede resultatet? Det var nettopp det som våre Stortingspolitikere under ledelse av en arbeiderpartiregjering gjorde. Da en stor flåte med tyske krigsskip kom seilende mot Norge fra Tyskland nektet norske politikerne å erkjenne at Tyskland var i ferd med å angripe vårt land. Resultatet ble mildt sagt kaotisk. Noen norske militære styrker satte seg til motverge. Derfor fikk vi en ordentlig krig i Norge i april 1940. Men den øverste politiske ledelsen sviktet slik at selv etter at tyske soldater hadde marsjert inn i landet vårt var det stor forvirring blant mange mennesker om hvorvidt vi var i krig med Tyskland eller ikke.

Den 8. april var altså tyske krigsskip på vei mot Norge. Det skjedde ikke i det skjulte, og det ble tydelig fortalt i radioens nyhetssending om ettermiddagen samme dag at det var en flåte med tyske krigsskip på vei til Norge. Likevel forholdt altså norske stortingspolitikere seg passive.

Men min mor hørte på radioens nyhetssending den 8. april, og hun forsto umiddelbart at det ville bli krig i Norge neste dag. Hun bestemte seg straks til å komme seg ut fra Oslo så raskt som overhodet mulig.

Nå må jeg fortelle litt om hvilken situasjon som min mor befant seg i den 8. april 1940:

Tre år tidligere hadde mine foreldre sammen med min ett år gamle bror og jeg flyttet inn i vår leilighet i Rosenborggaten i Oslo. Egentlig hadde mine foreldre ønsket å kjøpe en villa nedenfor Sognsvann. Men min far hadde magesår, og det ble bestemt at han skulle la seg operere for det magesåret. I 1940 var en operasjon for magesår risikabel. Derfor ville mine foreldre vente med å ta opp lån for å kjøpe en dyr villa til etter at min far var blitt frisk igjen. Men dessverre ble operasjonen på Ullevål sykehus mislykket. Min far døde. Da hadde vi bodd i vår nyinnflyttede leilighet i 6 uker.

Min far døde på en søndag. En jevnaldrende liten pike var kommet for å følge meg til søndagsskolen. Jeg husker at det ringte på døren. Min mor lukket opp, og jeg hørte at hun sa med glad og blid stemme: ”Kommer du på besøk til oss så tidlig da Astri”? Min tante Astri sa noe. Og så falt min verden sammen i grus. Min mor dro til sykehuset sammen med min tante, og jeg husker ikke hva som skjedde inntil hun kom hjem igjen. Da fikk jeg vite at pappa var død.

Jeg gikk på do og kastet opp. Og så husker jeg ikke noe mer. Jeg har ingen minner fra de tre neste årene. Jeg husker absolutt ingen ting av hva som skjedde i årene fra min far døde frem til 8 april 1940! Jeg ville ikke leke med barna ute i gaten. For å få meg ut blant andre barn ordnet min mor det slik at jeg begynte på folkeskolen ett år for tidlig. Men jeg klarte ikke å følge med i klassen. Min lærerinne mente at jeg var tilbakestående, og hun ville sende meg til en skole for evnesvake barn. Men det greide hun ikke å få gjennomført. Fordi jeg av en eller annen grunn ble jeg den flinkeste i klassen i regning. Selv om jeg var totalt fraværende på andre områder, så fattet jeg altså interesse for tall slik at jeg ble flink i regning.

I 1937 var det ikke lett å få en telefon. Man måtte søke telegrafverket om å få installert telefon, og det kunne ta lang tid før man til slutt fikk installert telefonen. Det var grunnen for at vi ennå ikke hadde fått telefon den dagen da min far døde. Men min onkel og tante som bodde på den andre siden av Stensparken hadde telefon. Derfor hadde Ullevål sykehus ringt til dem for å fortelle at min far var blitt veldig syk. Og min tante hadde altså løpt over Stensparken til oss for å gi den beskjeden. Men etterpå sørget min mor for at vi fikk telefon så snart som det lot seg gjøre.

Det var en helt nybygget boligblokk i Rosenborggaten som vi flyttet inn i i 1937. Huset som vi flyttet inn i var eid av Gjensidige forsikringsselskap, og slik som det var vanlig i 1937 var alle leilighetene utleieleiligheter. Den 5 rom store leiligheten vår ble den gang regnet som en luksusleilighet, og husleien var veldig høy. Min far hadde vært en dyktig ingeniør, og han hadde hatt en høy lønnsinntekt. Han etterlot seg en god pensjon, men ingen formue. Heller ikke min mor hadde noen formue, og hun fikk derfor økonomiske problemer da min far døde. Hun måtte leie ut to av rommene i leiligheten vår til hybelboere, og hun tok seg en kontorjobb. Men hun hadde jo to små barn, og derfor beholdt hun hushjelpen. Hushjelpen ble altså fortsatt boende inne på pikeværelset, og en viktig oppgave for henne ble nå å være dadda for min bror og meg.

Den 8.april 1940 hadde jeg min beste venn Lille-Kjell på besøk hjemme hos meg. Vi hoppet bukk i anretningen. Det er det første minnet jeg har etter at jeg i 2 ½ år hadde befunnet meg i en slags søvngjengeraktig tilstand i dyp apati etter at min far døde. Det som skjedde i det følgende døgnet husker jeg nesten fra time til time. Det dramaet som jeg da opplevde vekket meg fra min apati. Jeg skulle komme til å oppleve en virkelig krig da tyskerne angrep Norge. Vi pleier jo å si at ingen ting er så galt at det ikke er godt for noe. Og for meg betydde tyskerne angrep på Norge at jeg ble skikkelig vekket opp fra det traumet som hadde holdt meg i en slags evigvarende søvn.

Det som skjedde mens jeg hoppet bukk med Lille-Kjell var at min mor hadde en samtale med en ung mann som bodde på ett av de to rommene som vi leide ut. Min mor fortalte at hun hadde hørt på radioens nyhetssending at tyske krigsskip var på vei til Norge, og hun sa at hun ønsket å forlate Oslo så hurtig som mulig. Faren til den unge mannen var stasjonsmester på en togstasjon ved Bergensbanen. Nå ringte den unge mannen hjem til sin far, og resultatet ble at vi ble invitert til å bo hos stasjonsmesteren inntil den akutte faren for krigshandlinger var over. Min mor pakket straks kofferten for å dra med første tog neste dag.

Men krigen kom allerede om natten til 9. april. Da hørte vi flyalarmen for første gang. Min mor ville søke ly i kjelleren. Vi har en baktrapp som går direkte ned til kjelleren. Men det var hushjelper og tjenere som gikk der, og jeg tviler på at min mor noen gang hadde gått i baktrappen før krigen brøt ut. Hun valgte ganske naturlig å bruke hovednedgangen. Men hun hadde glemt at det ikke gikk noen vei derfra og ned til kjelleren. Vi måtte gå ut og rundt huset for å komme til inngangsdøren til kjellertrappen. Min mor vegret seg for å gå ut, og derfor ringte hun på døren til de som bodde i første etasje. De åpnet døren, og min mor spurte om vi kunne få gå gjennom leiligheten deres til utgangsdøren til baktrappen. Men det fikk vi ikke lov til! Jeg husker at jeg syntes at de menneskene var slemme!

Så gikk vi forsiktig ut av huset og tittet opp mot himmelen for å se om det var noen fly der. Ja! Jeg syntes at jeg så et fly og hoppet forskrekket tilbake inn i huset. Men etter et lite øyeblikk stakk jeg hodet frem igjen for å se. Og da så jeg at det var trukket to ledninger mellom huset vårt og nabohuset, og at en pinne var festet mellom ledningene for å holde dem fra hverandre. I opphisselsen hadde jeg trodd at pinnen var et fly som svingte i retning mot oss.

Vi gikk ned i kjelleren, og vi ble der inntil vi måtte gå tilbake til leiligheten vår for å hente bagasjen og gjøre oss klare til å gå til toget.

Det neste jeg husker fra 9. april skjedde da vi gikk nedover Hegdehaugsveien på vei mot Vestbanestasjonen. Jeg så at et fly sirklet over oss ganske høyt oppe på himmelen. Jeg så også at det dukket opp små hvite tåkedotter i nærheten av flyet. Og vi hørte smell fra kanoner. Jeg forsto at noen prøvde å skyte på flyet. Men de traff ikke. Det som jeg ikke visste den gangen var at det sprutet ut stålsplinter fra de granatene som eksploderte rundt flyet. De stålsplintene var like farlige som geværkuler når de traff bakken. Vi gikk altså uten å vite om det i en skur av livsfarlige stålsplinter. Senere under krigen fant vi stadig slike granatsplinter på gaten.

Jeg husker også en annen ting fra samme sted i Hegdehaugsveien. Og det som jeg så der fikk meg vel for første gang til å tvile på intelligensen til voksne mennesker: Det går trikk i Hegdehaugsveien, og det er en trikkeholdeplass på den andre siden av gaten fra der hvor vi gikk. Der sto det en mann med matpakke i hånden og ventet på trikken! Den gang var det vanlig å ha med seg en matpakke på jobben. En slik matpakke var vanligvis et par påsmurte brødskiver som var pakket inn i matpapir. Mannen var altså åpenbart på vei til jobben sin! Akkurat som om alt var helt slik som vanlig rundt ham uten kanoner som skjøt etter et fly rett over hodet hans. Jeg har også svært vondt for å tro at det gikk trikk i Oslo den 9. april 1940. Hvorfor skulle da min mor gå den lange veien til Vestbanestasjonen med en tung koffert og to små barn der det ene barnet ennå ikke vår fylt fire år?

Deretter husker jeg ikke mere før vi var kommet til Vestbanestasjonen. Det hadde samlet seg ganske mange mennesker i avgangshallen. De var altså også på vei ut av Oslo. Og de hadde gått til Vestbanestasjonen slik som vi hadde gjort til tross for at vi stadig hørte skyting. Men så begynte en mitraljøse å skyte like i nærheten av togstasjonen, og da brøt det ut panikk. Menneskene løp i alle retninger. Heldigvis ble det rolig etter en stund og menneskene sluttet å løpe.

Merkelig nok gikk Bergenstoget fra Vestbanestasjonen mer eller mindre i rute. Og vi fikk til og med sitteplass på toget. Men vi kom ikke frem til vårt bestemmelsessted uten drama. Jeg vet ikke hvor langt vi hadde kjørt da vi så et fly som begynte å sirkle rundt toget vårt. De små jagerflyene den gang var jo propelldrevne, og de fløy ikke så veldig fort. Jeg husker at vi satt og så på flyet. Men så gjorde det en sving og kom mot oss bakfra i lav høyde. Da trodde vi at det ville skyte på oss, og alle de voksne som satt rundt meg kastet seg ned på gulvet. Men veggene til jernbanevognene den gangen var av tre, og jeg tenkte at de ikke kunne stanse kulene hvis noen begynte å skyte på oss. Derfor ble jeg sittende. Og heldigvis fløy flyet bare forbi oss uten å skyte. Jeg burde vel ha blitt redd. Men jeg kan ikke huske at jeg noen gang under krigen ble redd i forbindelse med noen krigshandlinger. Jeg tror at det skal ganske mye til før jeg blir redd for virkelig fysisk fare. For når jeg står overfor en fysisk fare, da er jeg bare opptatt av hvordan jeg skal redde meg vekk fra den farlige situasjonen. Men fantasien min kan gjøre meg redd. Innbilte farer kan kanskje gjøre meg reddere enn virkelige farer. Likevel er det svært lenge siden jeg ble redd for mareritt om natten, for jeg lærte meg en teknikk som vekket meg før det ble virkelig skummelt. For å vekke meg fra et mareritt innbilte jeg meg nemlig at jeg lot meg falle forover uten å ta meg for, og da våknet jeg.

Vi kom frem til vårt bestemmelsessted, og ble tatt godt imot av stasjonsmesteren og hans familie. Og min mor, broren min og jeg fikk et værelse der vi skulle sove om natten. Men jeg husker ikke om det var den første natten eller en senere natt at vi slett ikke fikk sove. Det var blitt sent på kvelden, og ute var det mørkt. Da hørte vi at noen som plystret kom gående på veien utenfor huset. Vi skjønte at det var mange som kom gående! Så banket det på ytterdøren. Og da den ble åpnet så vi til vår forskrekkelse at det sto masse tyske soldater på plassen utenfor døren. De ville inn i i huset for å sove der. De spurte ikke om å få lov til å overnatte i huset. De bare trengte seg inn. Min mor kunne snakke tysk, og hun begikk den tabben å snakke tysk til soldatene. Det angret hun snart på. På grunn av at hun forsto tysk ble hun nemlig kommandert til å følge soldatene til nabohusene for å være tolk for de soldatene som ville overnatte der. Sent på natten kom min mor tilbake. Neste morgen var huset fullt av tyske soldater. Men de oppførte seg pent, og de dro sin vei tidlig om morgenen. Da var vi lettet, og håpet at vi ikke skulle se noe mer til dem.

Men straks etter at soldatene hadde forlatt huset begynte vi å høre skyting. Vi forsto at vi var kommet midt i skuddlinjen mellom de tyske soldatene og norske soldater som hadde greid å samle seg til motstand. Vi hadde altså rømt fra Oslo for å komme vekk fra krig. Og så hadde vi istedenfor havnet midt i frontlinjen! Situasjonen var ekstra ille fordi stasjonsmesterens hus lå åpent i landskapet like inntil og mellom toglinjen og hovedveien. Stasjonsmesteren foreslo derfor at vi skulle forsøke å komme oss opp til en mer avsidesliggende bondegård. Vi fikk låne en trillebår, og der plasserte vi min fire år gamle bror. Deretter løp min mor av sted med lillebroren min på en trillebår og med meg løpende ved siden av. Vi hørte skyting, men vi så ikke noe skremmende før vi var kommet et lite stykke bortover veien. Da hørte og så vi at det kom et fly. Det fløy rett over hodene våre, men det fløy ikke så lavt. Vi så opp på det. Og da flyet var rett over hodene våre, da så vi noe som fikk oss til å kaste oss inn i buskene som vokste ved siden av veien! Jeg husker ennå hvor hjelpeløs jeg følte meg da jeg lå og kavet i de buskene. Jeg ønsket å komme ned på bakken, men det kunne jeg ikke fordi buskene hindret meg fra å komme ned dit. Hva var det vi så? Jo at flyet slapp fra seg en bombe! Heldigvis hadde flyet en ganske stor høyde, og det fløy fort. Derfor falt bomben ned et godt stykke vekk fra der hvor min mor og jeg lå og kavet i buskene med min bror gråtende ved siden av en veltet trillebår. Vi ble ikke skadet hverken av bomben eller av skytingen, og vi greide å komme oss opp til den avsidesliggende bondegården. Der fikk vi overnatte på låven.

Vi sov ikke godt den natten. Låven var et svært ukomfortabelt overnattingssted. Jeg husker at min mor spesielt var plaget av vond lukt. Neste dag kunne vi ikke lenger høre skyting. De norske soldatene hadde vel måttet trekke seg tilbake for den tyske overmakten. Derfor bestemte min mor seg til at vi skulle gå tilbake til stasjonsmesterens hus. Men der ble vi ikke lenge. Min mor kjente en bonde som hadde en stor gård på Hadeland, og vi reiste dit. Der fikk vi bo inntil vi følte at vi trygt kunne reise tilbake til Oslo.

Men det er en ting som jeg husker fra vårt opphold på Hadeland. Vi besøkte det lokale landhandleriet. Der var kundene helt ville. De kjøpte så mye som de kunne få med seg av alt mulig. De sloss og tømte butikken for varer. Jeg lurte for eksempel på hva en gammel dame skulle med fem par like herrebukser? Hun bare kjøpte dem uten at noen prøvde om de passet! Senere har jeg lurt på om den damen kunne se inn i fremtiden. Da krigen hadde vart en stund ble det nemlig umulig å få kjøpt klær i Norge. Etter hvert som klærne ble utslitt måtte vi ofre noen av dem. De klærne som vi ofret klippet vi i biter. Og de bitene brukte vi til å lappe hull i de andre klærne! Under krigen var det slett ikke skam å måtte gå i lappete klær. Det var noe de fleste av oss måtte gjøre.

Vi kom trygt tilbake til Oslo. Men der møtte vi mange problemer. Blant annet hadde jeg ikke lenger noen skole å gå til. Tyskerne hadde tatt vår Majorstuen skole for å bruke den som innkvarteringssted for soldatene. Heldigvis hadde flere av klassekameratene mine rike foreldre, og de bodde i store hus. Og snart hadde min lærerinne fått tillatelse fra flere av disse foreldrene til å komme hjem til dem med elevene sine for å drive skoleundervisningen der. Den gang hadde folkeskolene i Oslo bare rene gutteklasser og pikeklasser. Til og med i skolegården på Majorstuen skole hadde gutter og piker vært adskilt. Vi var 30 gutter i klassen min! Det var nok ikke med glede at disse snille foreldrene tok inn i husene sine 30 åtte års gamle gutter for at de skulle bruke stuen som klasseværelse! Og min lærerinne må ha hatt en fryktelig vanskelig jobb med å drive undervisning der. Barna må ha sittet veldig trangt, og de må ha vært urolige. Jeg kan ikke huske noe av den undervisningen som vi fikk i disse private hjemmene. Vi måtte stadig flytte vårt ’klasseværelse’ fra den ene privatboligen til den neste. Den eneste episoden som jeg husker fra den tiden var min dype fortvilelse en gang da jeg som 8 åring ikke klarte å finne hvor neste ’klasseværelse’ befant seg. Jeg bare løp rundt i gatene uten å finne frem.

Jeg vet ikke hvor mange måneder eller år som denne håpløse skoleundervisningen varte. Senere under krigen fikk vi bedre klasseværelser enten på skoler som ikke var tatt av tyskerne, eller i klubbhus, menighetshus, og helt til slutt faktisk på Universitetet i Oslo sentrum.

Uranienborg skole ble ikke beslaglagt av tyskerne. Derfor fikk vi i en periode lov til å bruke klasseværelser der. Det er mulig at vi måtte ha skoleundervisning om kvelden så lenge som vi benyttet oss av de klasseværelsene. Derfor ble ikke Uranienborg skole noe permanent sted for oss. Vi gikk nok på skole der bare i en kort periode. Likevel etterlater Uranienborg skole seg svært dårlige minner. Der ble vi nemlig torturert! Sykesøster pleide regelmessig å komme inn i klassen og ropte da opp et navn. Og da måtte den gutten som var så uheldig å ha det navnet bli med henne. Jeg husker spesielt en gang da sykesøster ropte opp navnet til den største, sterkeste og tøffeste gutten i klassen. Han ble ikke med sykesøster frivillig! Han kjempet imot å bli brakt ut fra klasseværelset. Sykesøster måtte ha hjelp for å bære den skrikende og sparkende gutten av sted. Hvor hen? Til tortur! Jeg forsto gutten, men jeg mistet respekten for ham. Vi andre forlot klassen med verdighet. Vi visste jo at vi gikk til noe fryktelig noe. Men vi hadde ikke noe valg. Og det ble vel gjort i beste mening. Uranienborg skole hadde nemlig skoletannlege. Men den boremaskinen som de brukte var svært, svært primitiv. Den var fotoperert! Når tannlegen beveget pedalen nedover, da ble den bevegelsen overført via trinser og bånd til boret. Boret beveget seg altså rundt bare et øyeblikk, og så sto det stille mens tannlegens fotpedal løftet seg opp igjen. Boret var grovt, og det var ingen spyling med vann. Jeg tror ikke at tannlegen tok noe hensyn til at det var nerver inne i tannen. Smertestillende midler ble ikke brukt. Guttenes små hull ble altså langsomt og brutalt boret opp til store hull før det ble dyttet en blanding av kvikksølv og bly inn i tannen.

Den ’skolebygningen’ som jeg husker best fra krigens dager var klubbhuset på Frogner Stadium. Der kunne vi bruke den store idrettsplassen som vår ’skolegård’. Om vinteren ble denne idrettsplassen brukt som skøytearena. Vanntilførselen til Oslo var nemlig tilfredsstillende under hele krigen, slik at det var mulig å sprøyte vann over idrettsplassen for å lage skøyteis der. Og under krigen var vintrene spesielt kalde, slik at det ikke var noe problem at isen skulle smelte. Alle barna fikk lov til å sitte med skøytene på bena også da vi hadde undervisningstime. Og da vi hadde friminutter var vi ute på isen og løp på skøyter!

Det var nok litt sent under krigen at vi hadde Frogner Stadium som vår skolebygning. Da hadde vi i lengre tid hatt en meget alvorlig mangel på mat i Oslo. Jeg skal senere i denne boken fortelle mer om den hungersnøden som vi opplevde, og om alt strevet som vi hadde i Oslo for å få tak i noenlunde tilstrekkelig med mat. Vi barna hadde virkelig sultet hvis vi ikke hadde fått nødsporsjoner med mat tilsendt fra Sverige. Disse nødsporsjonene med mat ble levert ut til skolebarna i Oslo. Vi kunne hente vår ’Svenskesuppe’ på Frogner Menighetshus. ’Svenskesuppen’ besto vanligvis av en tynn havrevelling eller en tynn betasuppe. Vi hentet ’svenskesuppen’ i et stort spann. Og hver dag ble to gutter sendt av sted med spannet til menighetshuset for å hente svenskesuppe. Da vi kom tilbake til klasseværelset med spannet, fikk vi hver vår like store porsjon av suppen. Vi hadde alle sammen fått utlevert en boks som var laget av en tynn korrugert aluminiumsplate. Denne boksen hadde vi alltid hengende utenpå skolevesken. Og det var i den boksen at de helte vår porsjon av svenskesuppen. Jeg tviler sterkt på at noe skolebarn i Norge i dag ville ha drukket noe av den svenskesuppen, og slett ikke fra en slik boks. Men for oss som levde under den annen verdenskrig i Oslo var svenskesuppen DEILIG! Den hindret oss fra å bli syke av underernæring.

Det var ikke helt ufarlig å gå for å hente svenskesuppen. Vi måtte nemlig gå ganske langt fra Frogner Stadium til menighetshuset der hvor vi hentet svenskesuppen. Og det var ikke noe tilfluktsrom langsetter den veien. Vi kunne oppleve flyangrep mens vi gikk til eller fra menighetshuset. Da skjøt tyskerne etter flyene, og de skjøt med eksploderende granater som sprutet ut stålsplinter slik som jeg har nevnt tidligere. Det var selvfølgelig livsfarlig å gå i et slikt regn av stålsplinter. Men heldigvis falt ikke disse stålsplintene ned som en tett skur. Kanskje det bare falt et par slike splinter ned over hele vår bydel under et slikt flyangrep. Men det var skummelt å vite at det faktisk falt ned slike livsfarlige splinter rundt omkring oss. Mot slutten av krigen var det ikke vanskelig å finne granatsplinter på gaten.

Jeg har tidligere nevnt at da krigen hadde vart en stund ble det umulig å få kjøpt klær i Norge. Etter hvert som klærne ble utslitt måtte vi ofre noen av dem. De klærne som vi ofret klippet vi i biter. Og de bitene brukte vi til å lappe hull i de andre klærne. Men klærne ble ikke varmere av det. Og under krigsårene var vintrene særdeles kalde. Jeg har aldri frosset mer enn som barn da jeg var på vei til eller fra skolen på de aller kaldeste dagene. Vi vokste jo fra de klærne som kanskje hadde vært varme da vi var små. Og ingen ga frivillig fra seg klær.

Men det var ikke bare når vi var ute at vi frøs. Kulden plaget oss vel egentlig enda verre når vi var inne i huset. På skolen satt vi med alt yttertøyet på også i klasserommet. Det gjorde vi sikkert også hjemme. Hjemme skulle vi jo oppholde oss i mange flere timer, og der hadde vi ingen steder å gå for å varme oss. Hvilken innetemperatur hadde vi? På de aller kaldeste dagene var det bare et par grader over frysepunktet inne. Jeg husker spesielt godt de store isrosene som dekket hele det store stuevinduet vårt.

Men hvorfor var det så vanskelig å varme opp leiligheten vår? Huset som vi bodde i var en stor boligblokk med cirka 40 leiligheter. Boligblokken hadde etter datidens standard en moderne sentralfyr som varmet opp vann til radiatorer som vi hadde installert i alle rom. Men det fantes ikke olje eller kull eller koks som vaktmesteren kunne mate sentralfyren med. Derfor var radiatorene vanligvis iskalde. Bare av og til greide vaktmesteren å få tak i et lass med opphuggede grener som han kunne bruke som brensel i sentralfyren. Da kom det en svak varme i radiatorene - men den varmen var veldig svak..

Men hvorfor kunne vi ikke bruke elektrisk kraft til oppvarming? Det kunne vi nok. Men trolig hadde vi strømrasjonering. Jeg husker ikke om vi hadde det. Men alt var jo rasjonert under krigen, så vi hadde ganske sikkert også strømrasjonering. Men selv uten strømrasjonering greide ikke den tilgjengelige elektrisiteten å varme opp leiligheten vår i noen nevneverdig grad. Vi hadde nemlig en temmelig stor leilighet på fem rom, og vi hadde bare 10 amper sikringer. Dessuten var det et annet problem. Det var nemlig stor bolignød i Oslo i krigsårene. Derfor ble de som ikke hadde et sted å bo tvangsinnkvartert i hjem der beboerne hadde mer enn ett rom hver. Små barn telte ikke. Derfor skulle min mor egentlig bare fått lov til å beholde ett rom i leiligheten vår. De andre rommene måtte leies ut til hybelboere. Heldigvis fikk min mor lov til å beholde ett soverom pluss stuen vår. Men vi måtte altså leie ut tre rom. Og de tre leieboerne våre ville ha elektrisk strøm for oppvarming av værelset sitt. Det ble faktisk ikke noe strøm tilbake for å varme opp soveværelset til min mor, broren min og meg. Og vi fikk slett ikke noe strøm til overs for å varme opp stuen vår.

Krigen ble naturligvis av flere grunner opplevd forskjellig avhengig av om man bodde i Oslo sentrale strøk slik som vi gjorde, eller om man bodde utenfor byen.

For eksempel ble vi som bodde i Oslo plaget av ustanselige flyalarmer. Dette var noe som spesielt var plagsomt henimot slutten av krigen. For da fløy fly som kom fra England stadig over Oslo. Vi visste ikke noe om hvilket ærend disse flyene kom i. Bare noen få ganger slapp de bomber over Oslo. Men vi visste aldri om de kom for å slippe flere bomber. Og min mor visste at vi faktisk bodde meget nære et aktuelt bombemål! Innenfor vårt kvartal, og bare cirka 100 meter fra vårt hus drev nemlig et tyskeid firma med produksjon av elektriske komponenter for det tyske militæret. Det betydde at når flyalarmen varslet at det var allierte fly over Oslo, da var det en risiko for at vi når som helst kunne få et regn av bomber over der hvor vi bodde. Derfor måtte vi alltid søke skjul inntil flyalarmen varslet 'faren over.' Vår 6 etasjers boligblokk var bygget av solid betong. Derfor følte vi oss relativt trygge når vi var nede i kjelleren. Men det var mest om natten at det kom allierte fly på besøk over Oslo, og spesielt henimot slutten av krigen skjedde det flere ganger i løpet av hver uke. Alle disse nettene ble vi altså vekket opp fra søvnen. Vi måtte kle på oss for å gå ned til kjelleren, og der måtte vi være en god del av natten mens vi hørte på at tyskerne skjøt etter flyene. Vi led vel etter hvert av kronisk mangel på søvn. Jeg tror merkelig nok at tyskerne aldri greide å skyte ned noen av de allierte flyene som fløy over Oslo under krigen.

Jeg vil også nevne matmangel som et annet eksempel på at vi som bodde sentralt i Oslo hadde det verre under krigen enn mange av de som bodde utenfor Oslo. Vi hadde jo ingen annen tilgang til mat enn det som vi kunne kjøpe i butikkene. Vi hadde nemlig reiseforbud under krigen. Det betydde at vi ikke hadde lov til å reise utenfor Oslo med nærmeste omegn. Vi kunne altså ikke reise ut til en bonde for å forsøke å få kjøpt noe spiselig fra ham. Mange bønder i Norge greide under krigen å lure unna fra myndighetene noe av den maten som de produserte. Det som de ikke forbrukte selv solgte de på svartebørs til skyhøye priser. Men det var altså uoppnåelig mat for oss som bodde i Oslo. Mange av de som bodde i Oslos utkanter hadde egen hage der de kunne dyrke litt grønnsaker, frukt og bær. Hvis hagen var stor nok kunne de også ha kaniner eller høns. Men det var altså også uoppnåelig mat for oss som bodde inne i Oslo uten å eie egen hage. Oslo har jo mange parker, og der ble det forsøkt å dyrke poteter. Men det ble gitt opp etter ett års forsøk. Innbyggerne i Oslo var nemlig så sultne at de dro opp potetplantene før potetene hadde vokst seg store. De som dro opp disse potetplantene høstet bare noen grønne knoller som ikke var blitt spiselige poteter ennå.

Før, under og i tiden etter den annen verdenskrig var Norge sammenliknet med hvordan det er i dag et svært underutviklet land. I Oslo hadde vi den gang ikke dagligvareforretninger der du kan få kjøpt all den maten som du trenger. Nei, vi hadde egne forretninger for melk, brød, kjøtt, fisk, grønnsaker, og så videre. Og selvbetjeningsbutikker fantes ikke. Når en husmor skulle kjøpe inn dagens behov for mat, da måtte hun altså gå fra butikk til butikk. Og alle butikkene var små med en eneste person som betjente kundene. Og ingen varer var ferdigpakkede på forhånd. En kunde som skulle ha et kilo sukker måtte for eksempel vente på at sukkeret ble øst opp fra en sekk og ned i en pose som sto på vekten. Hvis kunden skulle ha et kvart kilo kaffe, da ble kaffebønnene veid opp i en pose, og deretter helt inn i en kaffekvern før kunden kunne få en pose med nymalt kaffe. Lyspærer ble alltid kontrollert i butikken før de ble levert til kunden. Det sier seg selv at det tok lang tid å betjene hver eneste kunde. Spesielt fordi hver kunde også ville prate litt med butikkinnehaveren.

Nesten all mat var rasjonert under krigen. Vi fikk utlevert rasjoneringskort. Disse rasjoneringskortene var slik at vi måtte klippe av en rute som vi ga til butikken hver gang vi fikk vår tildelte rasjon av den varen som vi kjøpte. Arbeidet med disse rasjoneringskortene resulterte også i at det tok lengre tid å ekspedere hver kunde. Det var som tidligere nevnt stor matmangel i Oslo under krigen. Hvis for eksempel en grønnsaksbutikk eller en fiskebutikk hadde fått inn henholdsvis et parti av en grønnsak eller fisk, da dannet det seg raskt en lang kø foran den butikken. Der kunne husmødrene bli stående i kø i timevis i håpet om å få kjøpt noe spiselig.

Min bror var ett år da min far døde, fire år da krigen kom til Norge og ni år da krigen sluttet. Jeg var fire år eldre. Den gang hadde vi ikke barnehave. Noen som var hjemme måtte altså passe på oss barna. Da min far døde hadde vi hushjelp. Hun het frøken Johannessen. Min mor valgte å beholde frøken Johannessen Hun bodde inne på pikeværelset. Da hadde vi tilbake tre soverom, og min mor leide ut to av dem. Men selv med leieinntektene fra to hybelboere var ikke pensjonen hennes stor nok til å dekke en veldig høy husleie, lønnen til frøken Johannessen, og alle de andre utgiftene som hun hadde. Min mor måtte derfor ta seg en jobb. Og hun fikk en stilling som sekretær på kontoret for fri rettshjelp. Der arbeidet hun noen timer hver kveld. Gjennom alle krigsårene ble altså frøken Johannessen vår hushjelp og dadda for min bror og meg. Meget av hennes jobb under krigen ble faktisk å stå i kø for å forsøke å få kjøpt noe å spise.

Jeg har allerede nevnt at allierte fly for det meste besøkte Oslo om natten. Da kan selv et lite lys sees på lang avstand. For å gjøre det vanskeligere for flyene å finne Oslo i nattemørket var det under hele krigen strengt forbudt å vise lys ute etter at det var blitt mørkt. Det var et absolutt forbud, og den som eventuelt brøt det forbudet kunne få hva som helst som straff. Alle gatelys og reklameskilt etc. var selvfølgelig slukket. Og innenfor alle vinduer ble det hengt opp blendingsgardiner. Det var gjerne en rullgardin med et helt sort lerretsaktig stoff. På vinduskarmen innenfor blendingsgardinen var det festet noen bevegelige spiralfjærer som kunne vris over blendingsgardinen slik at det ikke slapp noe lys ut fra vinduet. Hvis det likevel skulle komme en stripe med lys ut gjennom sidene av vinduet, da kunne tyskerne i verste fall skyte inn gjennom vinduet. Ute var det altså på de mørkeste nettene stummende mørkt. Men noen måtte jo gå ute selv om det var umulig å se noe i nattemørket. For eksempel skulle jo min mor gå til og fra Oslo sentrum sent på kvelden. For å gjøre det mulig å finne frem i mørket var det lov å bruke lommelykt hvis den var blendet slik at bare et blått lys fikk slippe ut fra en smal spalte. Da var det mulig å se veien foran seg i et par meters lengde. Heldigvis gikk det trikker i Oslo slik at min mor ikke behøvde å gå i mørke den lange veien til og fra jobben.

Vanlige personbiler var et sjeldent syn i Oslo under krigen. De bensindrevne eller dieseldrevne personbilene som var i drift tilhørte tyskere. Men det var jo brannbiler, ambulanser, politibiler og alle slags militære kjøretøyer i Oslo. De så eller hørte vi heldigvis ikke så ofte. Varetransport skjedde mye med hest og vogn. Det var ikke sjeldent å se folk som plukket opp hestebærsj fra gaten. Den tok de hjem for å brenne på peisen. Da fikk de jo litt varme i huset. Men det fantes både lastebiler og busser i Oslo under krigen. De var ofte ombygget for å kunne drives med en såkalt knottgenerator. Små trebiter eller ’knott’ ble brukt som drivstoff for disse bilene. Også for å kunne kjøre en bil med knottgenerator var det nødvendig å ha kjøretillatelse og rasjoneringskort for å få kjøpt trebitene som var bilens drivstoff. På de to neste sidene er det beskrivelser av biler med knottgenerator. 

Knottgenerator

Fra Wikipedia, den frie encyklopedi

Knottgenerator var et av flere folkelige navn i Norge pa
eller ved; gat som ble brukt til 4
produsere (generere) vedgass, gass av ved i form av «knott».
I mellomkrigstiden ble vedgass forsekt utviklet som et
rimeligere alternativ til bensin. Den forste vedgassdrevne
buss i Norge ble kjopt inn av Ing. M. O. Schoyens
Bilcentraler i Oslo i 1932 til forsoksdrift. Driften viste seg
arbeidskrevende, og bussen ble overtatt av Vegdirektoratet
samme ar''), P4 grunn av mangelen pa bensin og annet
drivstoff under den andre verdenskrig ble vedgass brukt som
erstatning i forbrenningsmotorer i biler, busser, lastebiler og
traktorer. Kjoretoyene matte da utstyres med
vedgassgenerator, en generator som produserer vedgass ved
1l i ing av knott. Ved; tok
stor plass og ble som oftest montert pa utsiden av
kjoretoyene. Bade front- og bakmonterte aggregater var i
bruk. I tillegg tok knott mye plass. Gassgeneratorer kan ogsd

En svensk vedgassgenerator i 1944

bruke torv, koks eller trekull som réstoff.?!

Knotter var sma stykker med lavtre, helst ospeved. Den ble produsert
i store mengder og solgt i sekkevis til de som hadde kjereloyve og
rasjoneringskort. Vedstykkene var pa storrelse med en knyttneve.!

e T

Skjematisk framstilling av en
vedgassgenerator (til venstre) som
driver en forbrenningsmotor: Ved (A)
blir tilfort og ufullstendig forbrent
(B). forbrenningsgassene (E) blir
deretter renset for storre partikler (F),
avkjolt (kondensert) for hoyere
energikonsentrasjon (H) og filtrert pa
nytt (J) for gassen blir blandet med
luft (L) og injiset rett i motoren.

Vedgass ble utviklet ved
forbrenning av knotten med
lite tilforsel av luft i en
lukket tank. En fikk da ut
gass som bestar av CO
(karbonmonoksid). Det ville
ellers blitt CO,
(karbondioksid), men siden
det er underskudd pa O,
(oksygen), blir det ett
oksygenatom for lite, og det
dannes CO og metangass, litt
metanolgass og en stor
mengde nitrogen. som er

80 % av luften som blir
tilfort for & lage CO. Gassen
ble sa fort inn i bilens
forgasser (forgasseren ble

som regel byttet ut med en gassblander) og sugd inn i motoren, som
tente blandingen pa samme méte som med bensin. Man matte

blande gassen manuelt, med spaker i nzerheten av rattet, ettersom
k i (kvali varierte mye. Energi i

tilsvarte 2.5 kg knott rundt 1 liter bensin. For et vanlig aggregat

brukt under krigen holdt en pafylling til 2-4 timer eller 80-100 km

Kjoring.1*!

Motorkraften gikk noe ned (pé grunn av den hoye konsentrasjonen
av N2), og man kunne fa opptil 2/3 av normal motorkraft, men med
en del til i av fc og endring av id: k
(det beste var ca. 35 grader fortenning) virket det hele, som oftest.
Starten kunne bli vanskelig, fordi det ikke var til 4 unnga at det var
luft i knottbeholderen, som matte etterfylles med med jevne
mellomrom.

Lastebil i Romsdal under krigen  Adler Diplomat bygd ved Buss i Leeds i England 1943
med knotigenerator og Adler-fabrikken i Frankfurt am  med knottgenerator pa en
passasjerer. Legg merke til roret  Main 1938 og utstyrt med tilhenger.

fra generatoren til motoren. tregassgenerator 1941, Toppfart  Foto: Ministry of Information
Foto: Romsdalsmuseet omkring 70 k/t.

Foto: Deutsches Museum i Miinchen

Vedgassgenerator pd en gammel

Ford bygd om til svensk

biltraktor («EPA-trakior)

Foto: Per Larssons traktormuseum i
ne

Karbidgenerator

Det ble ogsa utviklet en en alternativ gassgenerator for mindre person- og varebiler, en sikalt
karbidgenerator, som utviklet den brennbare acetylengassen (som forovrig brukes til sveising).
Generatoren utviklet gassen ved at kalsiumkarbid ble tilfert vann. Denne typen generator var i
mindre bruk, og heller ikke ufarlig, p4 grunn av at stort trykk i generatoren kunne fore til
ekspolosjon, hvis sikkerhetsventilen ble tettet til med karbidsel.

